Last saved by: Cehláriková Viola

OKRESNÁ PROKURATÚRA MALACKY 
Sasinkova 71, 901 01 Malacky

Číslo: 2 Pv 474/13/1106-37	Malacky 02.11.2016 
EEČ: 2-13-42-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 156 odsek 1 Trestného zákona
prečin: výtržníctvo podľa § 364 odsek 1 písmeno a Trestného zákona
Rozhodol: 	prokurátorka Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 156 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
-	prečin: výtržníctvo podľa § 364 odsek 1 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.3.2014, spisová značka 2Pv 474/13/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 Dňa 30.03.2013 v čase cca o 24.00 h v Malackách na Zámockej 1, v disco clube KLUB 54, bezdôvodne fyzicky napadol poškodeného XXXXX tak, že pri hlavnom bare k nemu pristúpil, dal mu facku a následne ho päsťami oboch rúk udrel do oblasti brady a hlavou ho udrel do čela, čím poškodenému XXXXX spôsobil dvojitú zlomeninu tela sánky s odlomením kĺbového výbežku vpravo a pohmoždenie tváre v oblasti čela, ktoré zranenia si vyžiadali operačný zákrok a  liečenie spojené s práceneschopnosťou v trvaní 5 týždňov.

Uznesením prokurátora Okresnej prokuratúry XXXXX zo dňa 28.3.2014, spisová značka 2Pv 474/13/1106, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
24 mesiacov
Odôvodnenie:
Prokurátorka okresnej prokuratúry XXXXX dňa 28.04.2014 podľa § 216 ods. 1 Trestného poriadku podmienečne zastavila trestné stíhanie obv. XXXXX pre prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona. Obvinenému bola určená skúšobná doba v trvaní 2 roky, ktorá začala plynúť dňom 23.03.2014. Súčasne mu bola uložená povinnosť, aby v priebehu skúšobnej doby nahradil poškodenej Všeobecnej zdravotnej poisťovni, a.s., Ružová dolina 10, XXXXX spôsobenú škodu vo výške 1 672,01 Eur.

	Po skončení skúšobnej doby boli na obvineného vyžiadané správy a posudky, z ktorých vyplynuli nasledovné skutočnosti. 

	Z odpisu registra trestov obvineného vyplýva, že tento nespáchal žiaden  trestný čin. Rovnako z výpisu priestupkov vyplýva,  že obvinený v období skúšobnej doby nebol prejednávaný pre priestupok. Rovnako žiadne negatívne poznatky k osobe obvineného neboli zistené z miesta jeho trvalého bydliska. Z listu Všeobecnej zdravotnej poisťovne, a.s. XXXXX bolo zistené, že uplatnenú škodu vo výške 1 672,01 Eur obvinený uhradil v dvoch splátkach dňa 27.05.2014 vo výške 280,-- Eur a dňa 09.09.2014 vo výške 1392,01 Eur. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na zistené poznatky o osobe obvineného možno konštatovať, že tento splnil podmienky pre rozhodnutie o jej osvedčení sa, nakoľko viedol riadny život. Preto som rozhodla tak, ako je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viola Cehláriková
prokurátorka